OUDTSHOORN NUUSFLITS - 'n Hoogtepunt vir ouddosente en oudstudente van die vroeëre Onderwyserskollege Oudtshoorn was die baie suksesvolle reünie wat deur meer as 240 gaste in George bygewoon is.
Tydens hierdie geleentheid is die geskiedenis van die gewese Suid-Kaapse tersiêre inrigting in herinnering geroep, asook die herinneringe tussen diegene wat in hierdie geskiedenis gedeel het.
Prof. David Basson, wat 'n kort oorsig oor die kollege se geskiedenis gegee het, het vertel dat hierdie onderwysinstelling vroeg in die twintigste eeu gestig is.